kardosdrur/scandi-wiki huggingface dataset:
Karteusernellike

 
Karteusernellike (Dianthus carthusianorum), ofte skrevet karteuser-nellike, er en staude med en spinkel, opret eller opstigende vækst.

Beskrivelse 
Stænglerne er runde i tværsnit og hårløse, men dækket af et blåligt vokslag. Bladene er modsat stillede, og de er smalt linjeformede med hel rand. Begge bladsider er gråblå på grund af et beskyttende vokslag. Ved bladfoden er bladene sammenvoksede til en bladskede. Blomstringen sker i juni-september. Blomsterne er samlet i endestillede hoveder med 4-15 enkeltblomster. Kronbladene er purpurrøde og tandede ved den yderste ende. Bægeret (højbladene) er brunt og læderagtigt. Frugten er en mangefrøet kapsel.

Rodnettet består af en kort, krybende jordstængel, som bærer de overjordiske dele og et rodnet, som når dybt ned.

Højde x bredde og årlig tilvækst: 0,30 x 0,25 (30 x 25 cm/år), heri medregnet de blomsterbærende stængler. Målene kan bruges til beregning af planteafstande i fx haver.

Hjemsted 

Arten hører hjemme i Lilleasien og Europa (fra Spanien til Belgien og Polen samt østpå til Ukraine). Den er knyttet til solåbne, tørre og græsdækkede voksesteder helt op til 2.500 m højde. 

I Calestienne-området i det sydlige Belgien, vokser planten på tør kalkbund ved Vogesernes forbjerge i 100-250 m højde sammen med bl.a. merian, alm. mælkeurt, svalerod, voldtimian, bakkejordbær, bakkestar, bleg kongelys, blodrød storkenæb, bredbladet timian, dueskabiose, dunet vejbred, farvevisse, foderesparsette, guldhårasters, hvid stenurt, håret flitteraks, jordstar, kantet konval, knoldrottehale, middelhavsprydløg, moskuskatost, opret hejre, opret kobjælde, stinkende nyserod, stor knopurt, storblomstret brunelle, sød astragel, ugrenet edderkopurt, vårtimian og ædelkortlæbe.

Note

Eksterne henvisninger 

Haveplanter
Røde blomster
Kalkbundsplanter
Nellike
Eirik Schrøder Amundsen

Eirik Schrøder Amundsen (født 28. januar 1949 i Bergen, Norge) er professor i miljøøkonomi. Skønt nordmand var han i perioden 2007-15 medlem af Det Økonomiske Råd i Danmark (dvs. dansk vismand) med særlig miljøøkonomisk ekspertise.

Amundsen er uddannet cand.polit. fra Universitetet i Bergen i 1976. Han aflagde fransk doktorgrad, Dr. ès-sc.-économique (Dr.phil.) med udmærkelse: très honorable et Prix de l’Université, ved Université de Paris, Panthéon-Assas II, Sorbonne Universitet, i 1988. Han har videre aflagt DEA-graden i Économie de l’Énergie, fra École nationale supérieure du pétrole et des moteurs, IFP, Paris, Frankrike (1984). Han har videre eksamener fra Stanford University, USA (1979/80).

Han har været professor i samfundsøkonomi ved Universitetet i Bergen siden 1992, og han blev i 2006 Danmarks første professor i miljø- og naturressourceøkonomi, nu ansat ved Institut for Fødevare- og Ressourceøkonomi, Faculty of Science, Københavns Universitet. Amundsen har været på længere forskningsophold bl.a. ved Stanford University, University of California, Berkeley, Ludwig-Maximilians-Universität München, og European University Institute.

Han tiltrådte 1. juli 2007 som Danmarks første miljøøkonomiske vismand - en post, han havde indtil 1. september 2015.

Økonomiske vismænd fra Danmark
Ansatte ved Københavns Universitet
Personer fra Bergen
Personer i Kraks Blå Bog
Alumni fra Universitetet i Bergen
Samvittighed

Samvittighed er en intuitiv fornemmelse eller intellektuel vurdering, som adskiller rigtigt og forkert i egne tanker og handlinger – dvs. en moralsk selvvurdering. Vurderingen kan være baseret på værdier eller normer (principper og regler).
 
Rent psykologisk beskrives samvittighed ofte som noget, der leder til følelse af anger, når en person foretager sig noget, som strider imod hans/hendes moralske værdier, og til en følelse af retskaffenhed eller integritet, når handlingen er i overensstemmelse med disse. En persons normer og værdier er bl.a. præget af hans/hendes forældre, venner (omgangskreds), sociale og religiøse tilhørsforhold og det samfund vedkommende befinder sig i. Visse grundlæggende værdier (f.eks. at man skal beskytte sine børn – jf. yngelplejeinstinktet) synes at have evolutionær basis. 
Skyldfølelse og skamfølelse er to centrale begreber i et psykologisk perspektiv på samvittighed.

Hvilke principper, der bør underligge moralske vurderinger, og om de f.eks. udelukkende bør foretages ud fra rent rationelle overvejelser, har været til debat gennem hele den vestlige filosofis historie (se moralfilosofi).

Eksempler 
Samvittighedsfuld/Pligtopfyldende:
 Han var en samvittighedsfuld og pålidelig medarbejder (dvs.: han gjorde altid det, han skulle).

Have god/dårlig samvittighed: have det godt eller skidt med en handling, man har foretaget:
 God samvittighed: han havde god samvittighed, fordi han havde hjulpet den gamle dame.
 Dårlig samvittighed: han havde det skidt over, at han havde været sin kone utro.

Have ren samvittighed: at en person ikke har foretaget sig noget moralsk forkasteligt.
 Min samvittighed er ren – det var ikke mig, der stjal hendes pung.

Samvittighedsløs: 
 Samvittighedsløs person: en person, der ikke har det skidt over at foretage sig noget moralsk forkasteligt.
 Samvittighedsløs handling: handling foretaget uden hensyn til, at den er moralsk forkastelig.

 

Psykologi
Etik
Breadline

{{Infoboks album
  |Titel        = Breadline
  |Kunstner     = Megadeth
  |Type         = remix
  |Spor         = 
  |Genre        = Hård rock  Heavy metal  Thrash metal
  |Længde       = 
  |Sprog        = 
  |Indspillet   = 
  |Udgivet      = 16. februar 2000
  |Producer     = Dave Mustaine  Dann Huff
  |Udgiver      = Toshiba EMI Ltd TOCP-65388
  |Musikere     =
  |Anmeldelser  = 
  |Før          = Risk  (1999)
  |Nu           = Breadline(2000)
  |Efter        = Capitol Punishment: The Megadeth Years(2000)
}}Breadline er en ep og en single fra det amerikanske heavy metal-band Megadeth. Ep'en er en 'udvidet' og remixet version af singlen, og blev kun udgivet i Japan. Den indeholder musik fra albummet Risk''.

 "Breadline (Radio Edit)"
 "Breadline (The Active Mix By Jack Joseph Puig)"
 "Insomnia (Rhys Fulber Mix)"
 "Symphony Of Destruction (The Gristle Mix)" – 09:50
 "Crush 'Em (Jock Mix)" – 05:10
 "Holy Wars...The Punishment Due (General Schwarzkopf Mix)" – 05:00

Megadeth-singler
Thrash metal-album
Album fra 2000
Megadeth-album
Mols

Mols er et landskab i den sydlige del af Djursland på Jyllands østkyst. Mols har givet navn til Mols Herred (se kortet) med hovedbyen Ebeltoft. Der er ikke helt enighed om, hvor stort et område Mols dækker, men almindeligvis bruges navnet om halvøen vest for Ebeltoft Vig, hvor Mols Bjerge ligger, men fraregnet den sydligste halvø Helgenæs. En indbygger på Mols kaldes en molbo.

Landskabet blev dannet ved afslutningen af den seneste istid ved et isfremstød sydfra med tre gletsjertunger, der udgravede henholdsvis Kalø Vig, Begtrup Vig og Ebeltoft Vig. Efter fremstødet efterlod isen et meget kuperet morænelandskab med Mols Bjerge som det højeste (op til 137 meter). Nord for isranden, der nogenlunde følger Mols Herred's nordgrænse, opstod den meget flade Tirstrup Hedeslette.

Det kuperede terræn kaldes Mols Bjerge, hvor de mest kendte højdepunkter er Agri Bavnehøj (137m), Trehøje (127 m) og Stabelhøjene (135 m og 133 m). De naturmæssige og landskabelige værdier i Mols Bjerge har medført, at der i 1984 blev gennemført en fredning af Mols Bjerge Nord, og i 1994 af Mols Bjerge Syd. Fredningen af Mols Bjerge udgør ca 2500 ha.

Mols Bjerge blev i januar 2008 udpeget som nationalpark af miljøminister Troels Lund Poulsen, og oprettelsen blev igangsat i foråret 2008. Mols Bjerge udgør kun en lille del af Nationalpark Mols Bjerge, som dækker et område på ca. 180 kvadratkilometer. Nationalparken omfatter udover den fredede natur også konventionelt drevet landbrug og skovbrug.

Molbo 
Befolkningen på Mols hedder molboer. Der findes en række fiktive historier om disse molboers dumheder, som kaldes molbohistorier.
Tidligere var historier om molboers dumheder meget udbredte under betegnelsen molbohistorier. Det siges, at mange af historierne er opfundet af århusianere.

Iflg. gammel tradition skal ens slægt have boet på Mols gennem mindst 7 generationer, for at man kan kalde sig en ægte molbo. Derfor er der kun ganske få mennesker, der kan anses for "ægte" molboer. I mere moderne historie er man molbo blot ved bopæl på Mols, herunder Mols Herred, eller hvis man har boet på Mols i en længere periode.

Kilder/henvisninger 
 Velkommen til Mols Bjerge
 Bakkelandskabet Mols Bjerge – Danskebjerge.dk
 Fredning af Mols Bjerge

Halvøer i Danmark
Bakkedrag i Danmark
Syddjurs Kommunes geografi
Naturområder i Danmark
Nationalpark Mols Bjerge
Greatest Hits: Back to the Start

Greatest Hits: Back to the Start er det andet greatest hits-album af det amerikanske metalband Megadeth. Det blev udgivet i 2005 af Capitol Records. Sporlisten blev til på basis af en afstemning på deres hjemmeside hvor mange tusinde fans stemte om deres yndlingssange fra bandets album og sjældenheder. Alle sange er blevet digitalt remastered. Ansigtet af Megadeths maskot Vic Rattlehead kan ses i paddehatteskyen på albumomslaget

Spor 
 "Holy Wars... The Punishment Due" – 6:32
 "In My Darkest Hour" – 6:26
 "Peace Sells" – 4:02
 "Sweating Bullets" – 5:26 
 "Angry Again" – 3:47 
 "À Tout le Monde" – 4:25 
 "Trust" – 5:12
 "Kill the King" – 3:42 
 "Symphony of Destruction" – 4:06
 "Mechanix (2002 Remix)" – 4:21
 "Train of Consequences" – 3:30 
 "Wake Up Dead" – 3:38 
 "Hangar 18" – 5:12
 "Dread and the Fugitive Mind" – 4:23
 "Skin o' My Teeth" – 3:15
 "She-Wolf" – 3:39
 "Prince of Darkness" – 6:28

Oprindelse 
 Spor 10 er fra Killing Is My Business... and Business Is Good! (1985).
 Spor 3 og 12 er fra Peace Sells... but Who's Buying? (1986).
 Spor 2 er fra So Far, So Good... So What! (1988).
 Spor 1 og 13 er fra Rust in Peace (1990).
 Spor 4, 9 og 15 er fra Countdown to Extinction (1992).
 Spor 6 og 11 er fra Youthanasia (1994).
 Spor 5 er fra Hidden Treasures (1995).
 Spor 7 og 16 er fra Cryptic Writings (1997).
 Spor 17 er fra Risk (1999).
 Spor 8 og 14 er fra Capitol Punishment: The Megadeth Years (2000).

Limited edition-dvd 

 "Kill the King" – Mega-mix video
 "Megadeth Live" introskærm / Prince of Darkness
 "Holy Wars... The Punishment Due"
 "In My Darkest Hour"
 "Hangar 18"
 "Sweating Bullets"
 "Symphony of Destruction"
 "Peace Sells"
 Preview af Arsenal of Megadeth

Opsamlingsalbum fra 2005
Megadeth-album
Stammbach

Stammbach er en købstad (markt) i Landkreis Hof i den nordøstlige del af den bayerske regierungsbezirk Oberfranken i det sydlige Tyskland.

Geografi 
Kommunen, der ligger i den østlige ende af Frankenwald, består ud over Stammbach af 22 landsbyer og bebyggelser
Töpen

Töpen er en kommune i Landkreis Hof i den nordøstlige del af den bayerske regierungsbezirk Oberfranken i det sydlige Tyskland. Den er en del af Verwaltungsgemeinschaft Feilitzsch. Kommunen ligger i den nordlige del af landkreisen, ved grænsen til Sachsen og Thüringen. Til kommunen hører også den bayerske del af den tidligere grænseby til Østtyskland Mödlareuth.

Geografi 
Töpen ligger i dalen til Kupferbach; Hovedbyen Töpen har 829 indbyggere, og i alt har kommunen 1.213 indbyggere. Ud over Töpen er der disse landsbyer og bebyggelser:

 Fattigsmühle (fra 1971) 8
 Hohendorf 37
 Isaar (fra 1971) 179
 Königshof 14
 Mödlareuth (bayerske del) 23
 Moosanger 10
 Tiefendorf 72
The Renaissance

The Renaissance er et album fra 2008 af den amerikanske rapper Q-Tip. Det er hans første album siden Amplified i 1999. Titlen hentyder til en slags genoplivning for hip-hoppen. Alle numre er produceret af Q-Tip selv, på nær Move, som er produceret af J Dilla. Albummet udkom d. 4. november 2008 i USA, samme dag som det amerikanske præsidentvalg.

Sange

Eksterne henvisninger 
 

Album fra 2008
Rapalbum
Album fra USA
Thees Burfeind

Thees Burfeind (født 13. april 1903  -?) var en tysk politimand og Gestapo-chef i Kolding .

Burfeind havde taget realeksamen og var oprindelig gået i banklære, inden han som 21-årig kom ind ved ordenspolitiet i Hamborg 1925, 1932 overgik han til kriminalpolitiet, 1933 til Gestapo. Han blev DNSAP-parti- og SS-medlem i 1934. Karrieren bragte ham i 1939 til Tjekkoslovakiet som regional Gestapoleder. I 1942 kom han tilbage i Tyskland, hvor han i Kiel blev afdelingsleder i Gestapo med bekæmpelsen af kommunisme som ansvarsområde. Derefter var han en kort tid leder af Gestapos grænsepoliti i Lübeck, før han i september 1943 blev sendt til det besatte Danmark først som leder af Gestapo på Hotel Hafnia i Esbjerg. 1 juni 1944 blev Burfeind chef for Gestapo på Staldgården ved Koldinghus i Kolding da han afløste August Wilhelm Naujock. Ved sin tiltræden blev han udnævnt til kriminalrat (kriminalkommissær) den højest mulige rang tyske politifolk uden universitetsgrad kunne nå.

Burfeind havde højere rang i politihierarkiet og var mere diplomatisk og velafbalanceret. Både Burfeind og Naujock deltog i forhørene, men Burfeind forlod for det meste lokalet, når torturen begyndte, mens Naujock personligt tog del i mishandlingerne. Burfeind sagde efter krigen, at anvendelsen af tortur i hvert fald under hans ledelse havde været kontrolleret og efter det tyske reglementet, der tillod op til 25 stokkeslag.

Efter krigen lykkedes det Burfeind at slippe ud af Danmark, men han blev opsporet i Nibøl nær den dansk-tyske grænse. Her blev han anholdt den 16. maj 1945. Han blev i 1949 idømt otte års fængsel og i 1950 fik han lagt yderligere fire års fængsel til sin straf, fordi han havde beordret mordet på en ung jernbanesabotør. Tre år senere, i 1953, blev han benådet og var blandt de sidste Gestapofolk, der blev sendt tilbage til Tyskland sammen med det øvrige tyske personale fra Staldgården.

Kilde 
"Gestapo på Staldgården", Henrik Lundtofte, Koldingbogen 2002, side 37-48

Nazister fra Tyskland
Politi
Bokurano

er en manga af Mohiro Kitoh, der månedligt bliver udgivet som en serie i det japanske magasin Ikki siden 2003; på nuværende tidspunkt er der lavet 9 bind af Shogakukan. Der blev senere lavet en anime-serie over mangaen, instrueret af Hiroyuki Morita og produceret af Gonzo, som blev vist i 2007. Desuden arbejdes der i øjeblikket på en light novel ved navn , hvilket indeholder en alternativ historie af Renji Ohki og figurer designet af Kitoh selv.

Referencer

Eksterne henvisninger 
 Officiel hjemmeside (manga) 
 Officiel hjemmeside (anime)
Alfred Naujocks

Alfred Helmut Naujocks (20. september 1911 i Kiel – 4. april 1966 i Hamburg; alias Hans Müller, alias Alfred Bonsen, Rudolf Möbert) var en tysk nationalsocialist. Han blev kendt som „Manden der udløste den anden verdenskrig”. Om aftenen den 31. august 1939 trængte SS Sturmbannführer Alfred Naujocks og fem andre SS-folk ind i Gleiwitz-senderen. Alle var klædt i civil og gav sig ud for polske frihedskæmpere. Det blev påskud for Tysklands angreb på Polen den 1. september 1939.

Gruppeleder af terrorgruppen “Petergruppen” fra Januar 1944 til Maj 1944.

Kilder/Eksterne henvisninger 

 Heydrichs "Meisterstück"
 Overfaldet på Gleiwitzsenderen

Nazister fra Tyskland
SS-officerer
Personer fra Kiel
The World Needs a Hero

The World Needs A Hero er et album af det amerikanske heavy metal-band Megadeth, udgivet i 2001. Det markerede en tilbagevenden til Megadeths thrash- og heavy metal-rødder efter de tre foregående albums kommercielle rock-stil. Det indeholdt dog stadig en del kommercielt materiale á la de tre foregående album.

"Return to Hangar" er en efterfølger til sangen "Hangar 18" fra Rust in Peace.

Spor 
Alle sange af Dave Mustaine bortset fra hvor andet er angivet.
"Disconnect" – 5:20
"The World Needs A Hero" – 3:52
"Moto Psycho" – 3:06
"1000 Times Goodbye" – 6:25
"Burning Bridges" – 5:20
"Promises" (Mustaine, Al Pitrelli) – 4:28
"Recipe for Hate... Warhorse" – 5:18
"Losing My Senses" – 4:40
"Dread and the Fugitive Mind" – 4:25 (Oprindeligt fra Capitol Punishment: The Megadeth Years, senere på Greatest Hits: Back to the Start)
"Silent Scorn" – 1:42
"Return to Hangar" – 3:59
"When" – 9:14

Den japanske udgave indeholdt et ekstra nummer, kaldet "Coming Home," mellem "The World Needs a Hero" og "Moto Psycho". Singlen "Moto Psycho blev nr. 22 på den amerikanske singlehitliste.

Fodnoter 

Megadeth-album
Album fra 2001
Hulk

Hulk er en grøn tegneseriefigur med overnaturlige kræfter, som også har et alter ego, videnskabsmanden Bruce Banner. Er i både Danmark og USA kendt som Hulk. Han blev skabt af Jack Kirby og Stan Lee for Marvel Comics. Oprindeligt var han grå, men af trykketekniske årsager blev han gjort grøn, en farve han siden for det meste har haft.

Første blad udkom så tidligt som 1962, men efter kun 6 numre lukkede bladet. Siden kunne man følge korte Hulk-historier i Tales to Astonish, et blad som fra nr. 102 skiftede navn til Hulk. I Danmark har Hulk haft sit eget blad i flere omgange, ligesom han har optrådt i flere andre blade under andre titler, f.eks. Mega-Marvel.

Hulk fik sine kræfter ved et uheld under testen af den gamma-bombe, som Bruce Banner selv havde været med til at skabe. Bruce Banner forvandler sig siden til Hulk, når han bliver ophidset eller skræmt, da metamorfosen til Hulk finder sted under udskillelsen af adrenalin. For det meste har Bruce Banner ingen kontrol over den stærke, men dumme Hulk eller nogen form for erindring over hvad der er fundet sted, i den tid han har været Hulk.

Hulk er ofte blevet jaget af general Ross, lederen af Hulkbasen, der skal uskadeliggøre den fare, den amerikanske stat mener, Hulk udgør. Andre gennemgående figurer er Betty Ross, generalens datter, der modsat sin far har varme følelser overfor Bruce Banner/Hulk, Glenn Talbot, generalens højre hånd, der også er forelsket i Betty og deler det samme had for Hulk som general Ross selv, og Rick Jones, teenageren som Bruce Banner reddede ved uheldet ved gammabombetesten og i lange perioder Hulks eneste ven.

Udvalgte film 
 Avengers: Endgame (2019)
 Avengers: Infinity War (2018)
 Thor: Ragnarok (2017)
 Avengers: Age of Ultron (2015)
 The Avengers (2012)
 The Incredible Hulk (2008)
 The Hulk (2003)

Eksterne henvisninger 
 

Figurer fra Marvel Comics
Superhelte
Storfyrste

Titlen storfyrste rangerer under kejser men over en prins, fyrste eller kongelig prins.

Titlen storfyrste stammer fra middelalderen, hvor den tidligt blev anvendt af de russiske herskere i Kijevriget.

Storfyrstetitlen er blevet benyttet i to forskellige omstændigheder.
Den blev brugt som titel for monarken i et storfyrstendømme, men anvendes ikke længere. De sidste storfyrstendømmer forsvandt i 1917 og 1918, hvor de enten blev opslugt af kongedømmer eller blev til republikker.
På det tidspunkt havde alle de storfyrstendømmerne såsom Litauen, Transsylvanien og Finland været underlagt andre herskere i århundreder. Den sidste uafhængige storfyrste var Ivan 4. af Moskva i det 15. århundrede, indtil han antog titlen Zar af Rusland.

Storfyrste og storfyrstinde er også en russisk honorær titel, som blev anvendt på kejserens familiemedlemmer efter Peter 1. af Ruslands tid – på samme måde som den danske konges søskende kaldes prinser og prinsesser.
Den rette tiltaleform til en storfyrste eller storfyrstinde er: Deres kejserlige højhed.
Efter en reform i 1886 blev titlen reserveret for den russiske kejsers børn, børnebørn i mandlig linje, og de mandlige efterkommeres ægtefæller hvis de indgik et standsmæssigt ægteskab.

Regenters titler
TV 2 Filmkanalen

For TV 2 Danmarks filmkanal, se TV 2 Film
TV 2 Filmkanalen var en norsk fjernsynskanal, som viser film. 

TV 2 Filmkanalen startede med at sende søndag 17. september 2006. Den første film, som blev vist, var Daisies in December. Kanalen viser stort set kun film fra 70'erne, 80'erne og 90'erne. Kanalen sender ca. 18 timer i døgnet og viser ca. 420 film om året. Kanalen kan modtages via kabel, parabol, IPTV eller "digitalt bakkenett" (RiksTV). Der arbejdes på at gøre kanalen tilgængelig for flere husstande.

Kanalen stoppet at sende fra 2. Marts 2015 kl. 04:30 og blev erstattet af en ny tv-kanal TV2 Humor, der startede deres visninger kl. 06.00 samme morgen.

Eksterne henvisninger 
 Officiell hjemmeside

TV 2 Norge
Tv-kanaler fra Norge
Ophørt i 2015
Boris Sjaposjnikov

Boris Mikhajlovitj Sjaposjnikov (ru: Бори́с Миха́йлович Ша́пошников) (2. oktober 1882 – 26. marts 1945) var en sovjetisk officer, som blev født i Slatoust nær Tjeljabinsk i Ural. Han gik ind i den russiske hær i 1901 og fik eksamen fra generalstabsakademiet i 1910. Under 1. Verdenskrig blev han forfremmet til oberst i de Kaukasiske grenaderers division. I 1917 støttede han den russiske revolution, hvilket var usædvanligt for en mand med hans rang, og i 1918 sluttede han sig til den Røde Hær.

Sjaposjnikov var en af de få ledere i den Røde Hær, som havde en egentlig militær uddannelse, og i 1921 kom han til hærens generalstab, hvor han gjorde tjeneste indtil 1925, hvor han blev udpeget til kommandør over militærregionen Leningrad. Fra 1928 til 1932 havde han kommandoen over militærregionen Moskva og derefter militærrregionen Privolsjsk. I 1932 blev han udnævnt til leder af den Røde Hærs Frunse militærakademi, og i 1935 vendte han tilbage som kommandant for militærregionen i Leningrad. I 1937 blev han udnævnt til chef for generalstaben efter Mikhail Tukhatjevskij, der blev offer for Stalin's store udrensning i den Røde Hær. I 1940 blev han udnævnt til marskal af Sovjetunionen. 

Trods sin baggrund som officer i zarens hær, vandt Sjaposjnikov Stalins respekt og tillid. Ironisk nok kan hans status som professionel soldat (han gik ikke ind i kommunistpartiet før i 1930) have hjulpet ham til at undgå Stalins mistro. Prisen han betalte for at overleve under udrensningerne var medvirken ved Tukhatjevskijs og mange andre kollegers fald. 
Stalins beundring var mest tydelig ved, at han altid havde et eksemplar af Sjaposjnikovs vigtigste værk Mosg Armii (Мозг армии, "Hærens hjerne") (1929), på sit skrivebord. 

Heldigvis for Sovjetunionen var Sjaposjnikov en dygtig militær begavelse og en dygtig administrator. Han kombinerede disse talenter med sin stilling som Stalins fortrolige til at genopbygge den Røde Hærs ledelse efter udrensningerne. Mosg Armii var i årtier pligtlæsning for enhver sovjetisk officer. I 1939 tiltrådte Stalin hans plan for en hurtig opbygning af den Røde Hærs styrke. Selv om planen ikke var fuldt implementeret inden den tyske invasion i juni 1941, var man nået så langt, at Sovjetunionen kunne reddes fra en fuldstændig katastrofe. 

Sjaposjnikov tog sin afsked som chef for generalstaben i august 1940. Officielt skete det på grund af dårligt helbred, men rent faktisk skyldtes det Stalins utilfredshed med resultaterne i Vinterkrigen. Efter det tyske angreb blev han genindsat som chef for generalstaben – indtil november 1942 – og blev også viceforsvarsminister, en post han beholdt, indtil hans karriere blev afbrudt af dårligt helbred i 1943. Han havde stillingen som kommandant over Vorosjilov Militærakademiet indtil sin død i 1945.

Militærfolk fra Sovjetunionen
Lurerne fra Ulvkær

Lurerne fra Ulvkær refererer til de to lurer som stammer fra den tidligere Ulvkær mose  syd for Hirtshals, Vennebjerg herred, Hjørring amt.

I august 1988 fandt Orla Pedersen fra Tomby tre bronzerør i en tørvebunke. Han lagde rørene i en kasse og gik til egnens museum. Det viste sig at tørven kom et godt stykke derfra, nemlig fra den tidligere Ulvkær Mose syd for Hirtshals. I forbindelse med byggemodningen af nogle nyligt udstykkede grunde var en entreprenør under flyvesandet stødt på et to meter tykt tørvelag, som han havde afsat til egnens planteskoler.
  
Ved Vendsyssel Historiske Museums gennemgang af dyngen fandtes yderligere brudstykker, så der kun mangler ét stykke på ca. 10 cm af to lurer. Lurerne vejer knap tre kilo hver og er ca. 1,75 m lange. De danner et par med rørene svunget spejlvendt. De lange bugtede rør er støbt i seks stykker og samlet med muffer. På et sted er muffen erstattet af en lås, så luren kan skilles ad under transport.
Der er efterhånden fundet en del af disse prægtige lurer: 35 i Danmark, 13 i Sydsverige , fem i Nordtyskland, i Sydnorge og en i Letland. De fundne lurer fra Vendsyssel er det første lurpar som er fundet i Danmark siden 1894.

Se også 
 Lurerne fra Brudevælte

Noter 

Nordiske oldsager fra Bronzealderen
Arkæologiske fund fra Danmark
Blæseinstrumenter
Hjørring Kommune